E

# JÕELÄHTME VALLAVOLIKOGU

Lp. minister Kristina Kallas

Haridus- ja teadusministeerium

[hm@hm.ee](mailto:hm@hm.ee) 15.08.2024.a nr

**Ettepanek riigigümnaasiumi rajamiseks**

Haridus- ja Teadusministeeriumi 13.06,2024.a saadetud Haridusleppe tööversiooni punkt 4.8. ütleb „Käesoleva leppe osapooled teevad koostööd keskhariduse tasemeõppe vastutuse üleandmiseks riigile aastaks 2035, töötades selleks välja vajalikud kättesaadavuse, efektiivsuse ja kvaliteedi kriteeriumid. Vastutuse üleandmisel tagab riik põhikoolilõpetajatele edasiõppimise võimalused, tehes koostööd kohalike omavalitsuste ja erakoolide pidajatega.“

Juba 2015. aastal valminud [Geomeedia uuring](https://geomedia.ee/news-archive/riigigumnaasiumite-asukohavaliku-kaalutlemine/) nägi ette Viimsi ja Rae riigigümaasiumite rajamise järgselt võimaluse kolmanda riigigümnaasiumi rajamiseks ülejäänud Ida-Harju valdade teenindamiseks. Tänases situatsioonis on selge, et valminud Viimsi ja Rae gümnaasiumite täituvus piirkonna lastest on nii suur, et need koolid ei suuda teenindada Jõelähtme, Maardu, Loksa, Kuusalu, Anija ja Raasiku valla õpilasi. Samuti ei ole sobiv nende koolide asukoht, jäädes kaugele transpordiühendustest ülejäänud valdadega.

**Jõelähtme Vallavalitsus teeb ettepaneku Ida-Harju riigigümnaasiumi rajamiseks riigile kuuluvale Loo alevikus asuvale Harjutusväljaku kinnistule (k/t 24504:002:0495, lisa 1- asukohaplaan).**

Harjutusväljaku kinnistu suurus 10,5 ha on piisav kogu vajaliku rajamiseks ja see asub Tallinn-Narva mnt. kõrval, kust sõidavad mööda kõik ida suunda teenindavad maakonnaliinid. Kinnistu on suhteliselt ligidal ka Viimsi valla Laiaküla, Tallinna linna Lasnamäe ja Rae valla Kopli ja Lagedi elanikele. Umbes 6 km kaugusel asuvasse Lagedi raudteejaama saavad sõita Kehra, Raasiku, Aruküla jt. raudteeäärsete asulate lapsed ja sealt edasi saab lapsi koolini transportida juba koolibussiga.

Lugupidamisega

(allkirjastatud digitaalselt)

Väino Haab

vallavolikogu esimees

Priit Põldma

605 4882, [priit.poldma@joelahtme.ee](mailto:priit.poldma@joelahtme.ee)

Lisa 1- asukohaplaan

Harjutusväljaku, Loo alevik, Jõelähtme vald, Harjumaa, k/t: 24504:002:0495:

